|  |  |  |  |  |
| --- | --- | --- | --- | --- |
| **Tantárgy neve:** **A KISGYERMEK GONDOZÁSa** | | | | |
| **Tantárgy kódja**: NFP\_CG404G4 | | | | |
| **Kredit:**  4 | **Félév:**  III. | **Heti**  **óraszám:**  3 | **Óratípus:**  Előadás   Szeminárium X  Gyakorlat  | **Értékelés:**  Kollokvium   Gyakorlati jegy X |
| **A tantárgy oktatásának célja:**  Megalapozott ismereteket nyújtani a csecsemő-kisgyermek szomatikus fejlődéséről, és az egészséges újszülött, csecsemő, kisgyermek gondozásáról.  Azon meggyőződés kialakítása, hogy a csecsemő-kisgyermek fejlődésében a szomatikus és pszichés fejlődés, a gyermek gondozása és nevelése egymástól elválaszthatatlan egységet képez.  Megismertetni a hallgatókkal az egészséges csecsemő-kisgyermek táplálás, élelmezés fiziológiai alapjait, a korszerű minőségi táplálás követelményeit. Az egyes élelmi anyagok és ételek táplálkozás élettani értékeit, a legfontosabb élelmi anyagok, élelmiszerek tápanyagtartalmát.  **Tananyagtartalom:**   1. A gondozás és a nevelés egysége    * A gondozás jelentősége a felnőtthöz fűződő érzelmi kapcsolat kialakítása, valamint a gyermek önmagával való viszonya, énképének alakulása szempontjából. 2. Az étkezés, mint az anya-gyermek kapcsolat egyik legfontosabb színtere, az étkezés szerepe a szociális kompetencia élményének kialakulása szempontjából    * A szopás, a szoptatás jelentősége, segítség a szoptató anyának az első mellre tevésnél szoptatási és szopási nehézségek.    * Az elválasztás menete, az új ízek, új ételek bevezetésének módja    * A pohár és a kanál használatának megtanítása, s az ezekkel kapcsolatos esetleges nehézségek megoldása az étkezésnél használatos célszerű eszközök, a célszerűtlenek bírálata.    * Áttérés a pépes ételről a darabos ételre.    * Áttérés a csecsemő étrendjéről a kisgyermek és nagyon gyermek étrendjére.    * Étkezéssel kapcsolatos problémák: étvágytalanság, válogatás, falánkság, kialakulásuk lehetséges okai és a kialakulásukhoz vezető út.    * Megfigyelési szempontok az étkezés témában végzett megfigyelési gyakorlathoz. 3. Fürdetés, pelenkázás, öltöztetés    * A fürösztés élettani jelentősége.    * A fürösztés, öltöztetés jelentősége a felnőtt-gyermek kapcsolatban, a gyermek szociális kompetencia élményének kialakulásában.    * A fürösztés, öltöztetés jelentősége a gyermek önmagához való viszonyának, pozitív énképének kialakulása szempontjából.    * A fürösztés, öltöztetés tárgyi feltételei: a fürdőszoba berendezési tárgyai, a fürösztés, öltöztetés kellékei.    * Előkészítés a fürdetéshez, öltöztetéshez. Az előkészítés jelentősége a felnőttel való zavartalan együttlét feltételeinek megteremtése szempontjából.    * A fürdetés módja üjszülött-korban a köldökcsonk leesése előtt.    * A tisztogatás szerepe, kellékei, a tisztogatás módja, feleslegessé válásának kritériumai.    * A pólyázón történő szappanozás előnyei, kivitelezése, a kádban való szappanozásra áttérés kritériumai.    * A fürdetés módja és menete az önálló felülés, felállás elsajátítása előtt.    * A felülni, felállni tudó gyerek fürösztésének módja, menete.    * A fürösztéshez, öltöztetéshez kapcsolódó kiegészítő műveletek: fésülködés, hajvágás, körömvágás, kvarcolás.    * A fogmosás bevezetésének kritériumai és módja, a fogápolás helyes technikája, eszközei.    * Csecsemő és kisgyermekkorban szokásos egyéb tisztántartási műveletek: tisztába tevés, kéz és arcmosás, zuhanyozás.    * A felnőttel való együttműködés és az önállóság alakulása fürdetés, öltöztetés közben.    * Az önállóság helyes értelmezése.    * Konkrét megfigyelési szempontok csecsemők és kisgyermekek öltöztetésének, fürdetésének a megfigyeléséhez. 4. Táplálkozás-élettani alapfogalmak    * Tápanyagok fajtái és jelentősége a gyermekétkeztetésben    * Tápanyagszükséglet és tolerancia    * Az anyagcsere, emésztés és felszívódás    * Élelmi anyagok, élelmiszerek    * Az egyes élelmiszerek csoportosítása    * Egyes élelmiszerek összetétele, jelentősége és felhasználása. 5. A korszerű csecsemő és kisgyermektáplálás alapjai    * Gyermekközösségben alkalmazható diéták és vegetáriánus étkeztetés. | | | | |
| **Kötelező olvasmányok:**  Falk Judit 1985. Az egészséges csecsemő és kisgyermek fejlődése és gondozása. A „Tananyag a csecsemő és gyermekgondozói szakosító tanfolyam hallgatói részére” c. kötetben, (szerk.: Polonyi Erzsébet) 1-2.  Gyermekgyógyászat 2001. 52. évf. 3. sz.  Pikler Emmi (szerk.) 1978. Az egészséges csecsemő és gyermek fejlődése és gondozása 2. kiadás 1-3 köt. Bp. Medicina. 628. o. (Egészségügyi szakiskolák tankönyve)  Tardos Anna (szerk.) 1982. Szöveggyűjtemény a csecsemő és kisgyermek szakgondozónők részére Bp. Egészségügyi Szakdolgozók Központi továbbképző Intézete, 265. o.  Az egészséges csecsemő táplálásának irányelvei. Módszertani ajánlás.  A közegészségügyi-járványügyi szakmai kollégium módszertani levele a bölcsődében és oktatási intézményekben alkalmazható vegetáriánus és hasonló jellegű étrendekről.  Dr. Arató András-Dr.Várkonyi Ágnes.: Az OCSGYI 47. sz. Módszertani levél módosítása.  Dr. Barna Mária-Papp Rita-Mramurácz Éva dr.: Otthon és a bölcsődében. Kisgyermekek táplálása 1-3 éves korban, Alimenta Kiadó Bp., 1995. | | | | |
| **Tantárgyfelelős:** Szentpéteriné Tátrai Éva  Oktatók: Szentpéteryné Tátrai Éva | | | | |